6.6.

În fine, trebuie avut în vedere că instrumentele juridice internaționale existente sunt mijloace de punere în aplicare și că, dacă ar fi ratificate și transpuse în legislația tuturor statelor membre ale UpM o serie de convenții fundamentale – cele privind munca ale OIM, Convenția Organizației Națiunilor Unite din 18 decembrie 1979 privind eliminarea tuturor formelor de discriminare împotriva femeilor, Convenția privind protecția lucrătorilor migranți și ale familiilor lor, Convenția C 189 privind protecția lucrătorilor casnici, convenția C 184 privind siguranța și sănătatea în agricultură, Pactul internațional privind drepturile economice, sociale și culturale și protocolul opțional, pentru a cita doar câteva exemple, acestea ar constitui mijloace de punere în aplicare nefinanciare de prim ordin, care ar asigura deja în sine o protecție de drept (de jure) a persoanelor, esențială și necesară în vederea realizării (de facto) a numeroase obiective de dezvoltare durabilă: Obiectivele de dezvoltare durabilă (9) Obiectivul 1: Eradicarea sărăciei sub toate formele ei și pretutindeni Obiectivul 2: Eradicarea foametei, garantarea siguranței alimentare și a unei hrane de calitate și promovarea agriculturii durabile Obiectivul 3: Asigurarea unei vieți sănătoase și promovarea bunăstării pentru toți și pentru toate vârstele Obiectivul 4: Asigurarea unui învățământ de calitate, favorabil incluziunii și echitabil și promovarea oportunităților de învățare pe tot parcursul vieții pentru toți Obiectivul 5: Realizarea egalității dintre femei și bărbați și emanciparea tuturor femeilor și fetelor Obiectivul 6: Asigurarea disponibilității și gestionării durabile a apei și salubrității pentru toți Obiectivul 7: Asigurarea accesului tuturor la energie la prețuri rezonabile, din surse sigure, durabile și moderne Obiectivul 8: Promovarea unei creșteri economice susținute, favorabile incluziunii și sustenabile, a ocupării forței de muncă depline și productive, precum și a muncii decente pentru toți Obiectivul 9: Realizarea unei infrastructuri rezistente, promovarea unei industrializări incluzive și durabile și stimularea inovării Obiectivul 10: Reducerea inegalităților existente la nivelul țărilor și între acestea Obiectivul 11: Crearea unor orașe și așezări omenești incluzive, sigure, rezistente și sustenabile Obiectivul 12: Asigurarea unor modele de consum și de producție durabile Obiectivul 13: Întreprinderea unor acțiuni concrete pentru combaterea schimbărilor climatice și a efectelor acestora (10) Obiectivul 14: Conservarea și utilizarea durabilă a oceanelor, mărilor și resurselor marine pentru o dezvoltare durabilă Obiectivul 15: Protejarea, refacerea și promovarea utilizării durabile a ecosistemelor terestre, gestionarea durabilă a pădurilor, combaterea deșertificării și stoparea degradării solurilor și refacerea acestora, precum și combaterea declinului biodiversității Obiectivul 16: Promovarea unei societăți pacifiste și favorabile incluziunii pentru o dezvoltare durabilă, asigurarea accesului la justiție al tuturor și realizarea unor instituții eficace, responsabile și favorabile incluziunii, la toate nivelurile Obiectivul 17: Consolidarea mijloacelor de punere în aplicare și revitalizare a parteneriatului global pentru o dezvoltare durabilă